જોકે કડા ત્રણ રસ્તાથી પાલડી ત્રણ રસ્તા સુધીના હાઈવે ઉપર કેટલાક માર્કેટો નિયમ પ્રમાણે રોડથી ૫૦ થી ૭૦ ફૂટ દુર છે. જ્યારે કેટલાક માર્કેટ રોડને અડીને આવેલા છે. પાલિકા દ્વારા આવા ગેરકાયદેસર બાંધકામો સામે કાર્યવાહી કરી દાખલો બેસાડવામાં નહી આવે તો માર્કેટના દુકાનદારો દુકાન આગળની માર્જીનની જગ્યામાં દબાણ શરૂ કરશે તો રોડ સુધી આવી જશે. અને આ હાઈવેની દશા પણ શહેરના અંદરના રોડ જેવી થઈ જશે. આ હાઈવે ઉપર ફૂટપાથ ઉપર પણ પુષ્કળ પ્રમાણમાં દબાણો થયા છે. કેટલાકે ફૂટપાથને વખાર બનાવી દીધી છે. ત્યારે પ્રમુખ પ્રજ્ઞાબેન પટેલે જે રીતે ગૌરવપથ રોડ ઉપરથી દબાણો હટાવ્યા તે રીતે હાઈવે પરની ફૂટપાથ ઉપરથી પણ દબાણો દુર કરવા જોઈએ.